**Cosbau am Gamymddwyn Academaidd**

* 1. Ym mhob achos lle mae’r honiad o Gamymddwyn Academaidd yn cael ei brofi (naill ai trwy gyfaddefiad y myfyriwr ei hun neu trwy ganfyddiadau Panel Camymddwyn Academaidd), nodir y canlyniad ar gofnod y myfyriwr a gellir gweithredu system fonitro megis Cyfnod Prawf Academaidd ar gyfer y myfyriwr.
  2. Gwaith a asesir (gradd heblaw ymchwil)

Os yw honiad wedi’i brofi, yna defnyddir y canlynol i gyfrifo’r gosb a roddir:

* + 1. Lefel y myfyriwr:

|  |  |
| --- | --- |
| Lefel 3 | 50 pwynt |
| Lefel 4 | 70 pwynt |
| Lefel 5 | 115 pwynt |
| Lefel 6 | 140 pwynt |
| Lefel 7 | 175 pwynt |

* + 1. Hanes o Gamymddwyn Academaidd

|  |  |
| --- | --- |
| Ail Drosedd a Brofwyd | 50 pwynt |
| Trydedd Drosedd a Brofwyd | 150 pwynt |
| Ar gyfer ail a thrydedd drosedd – os yw’r myfyriwr wedi cwblhau’r modwl Atgoffa o Gamymddwyn Academaidd yn y gorffennol | -20 pwynt |
| Ar gyfer ail a thrydedd drosedd – os nad yw’r myfyriwr wedi cwblhau’r Modwl Atgoffa o Gamymddwyn Academaidd yn y gorffennol | 20 pwynt |
| Ar gyfer ail a thrydedd drosedd – os oedd y drosedd ddiweddaraf yn “gymedrol” o leiaf ac wedi arwain at gosb o ddyfarnu 0% am bob elfen o fewn y modwl | 50 pwynt |
| Pedwaredd Drosedd a Brofwyd | Cosb awtomatig: Diarddel y myfyriwr o'r Brifysgol (mae’n colli'r holl gredyd o'r lefel astudio gyfredol ar y rhaglen) |

* + 1. Nifer o honiadau dan ystyriaeth

|  |  |
| --- | --- |
| Un | 0 pwynt |
| Dau | 50 pwynt |
| Tri neu fwy | 100 pwynt |

* + 1. Gwerth elfen unigol

|  |  |
| --- | --- |
| 8 credyd neu lai | -30 pwynt |
| 30 credyd neu fwy | 30 pwynt |

* + 1. Graddfa’r Camymddwyn Academaidd (Canran o’r adroddiad sy’n destun camymddwyn academaidd)

|  |  |
| --- | --- |
| Bach iawn (<5%) | 210 |
| Bach (5%-20%) | 235 |
| Cymedrol (21%-50%) | 260 |
| Difrifol (51%-85%) | 290 |
| Difrifol iawn (>86%) | 355 |

* + 1. Camymddwyn Academaidd (Arholiad Ffurfiol)

|  |  |
| --- | --- |
| Gwybodaeth anawdurdodedig (cyffredinol) | 260 pwynt |
| Cyfathrebu â pherson arall | 290 pwynt |
| Gwybodaeth anawdurdodedig (penodol) | 355 pwynt |
| Ffugio bod yn fyfyriwr neu adael i rywun arall ffugio mai nhw yw’r myfyriwr | 375 pwynt |

* + 1. Lliniaru

|  |  |
| --- | --- |
| Y myfyriwr yn derbyn | -40 pwynt |

* + 1. Cyfrifo’r Gosb

**Pwyntiau Cosb**

190 – 329 Llythyr ffurfiol o rybudd (bydd troseddau dilynol yn achosion o aildroseddu)

330 – 424 Dyfarnu marc o 0% am yr elfen (methu)

425 – 524 Dyfarnu marc o 0% am bob elfen yn y modwl (methu)

525 – 559 Diarddel y myfyriwr o'r Brifysgol a’i wahardd rhag unrhyw astudio pellach yn y Brifysgol (mae’n cadw credydau a enillwyd yn flaenorol

560+ Diarddel y myfyriwr o'r Brifysgol a’i wahardd rhag unrhyw astudio pellach yn y Brifysgol (mae’n colli'r holl gredyd o'r lefel astudio gyfredol ar y rhaglen)

* + 1. Disgresiwn y Panel
       1. Bydd penderfyniad ynghylch cosb yn cymryd i ystyriaeth amgylchiadau penodol myfyriwr fel y bo’n briodol (e.e. amgylchiadau lliniarol ac anableddau datganedig) yn ogystal ag effeithiau anfwriadol (e.e. mewn cysylltiad ag anabledd datganedig neu statws fisa myfyriwr rhyngwladol).
       2. Yn achos myfyrwyr yn y band uchaf, gall Paneli ofyn i waith blaenorol y myfyriwr gael ei ymchwilio am gamymddwyn academaidd. Os profir wedyn y bu camymddwyn academaidd blaenorol, mae gan y Panel ddisgresiwn i benderfynu y bydd y myfyriwr yn colli’r holl gredyd am y rhaglen astudio.
  1. Gradd Ymchwil
     1. Bydd y canlyniadau canlynol ar gael i banel sy’n ystyried achos o gamymddwyn academaidd mewn arholiad gradd ymchwil:
        1. Penderfynu bod yr honiad o gamymddwyn academaidd heb ei brofi;
        2. Gwneud argymhelliad i’r Bwrdd Arholi ynghylch lefel y camymddwyn academaidd ac y dylai’r broses arholi barhau gyda’r Bwrdd Arholi’n penderfynu ar ganlyniad yng ngoleuni teilyngdod academaidd y traethawd ymchwil ac yng ngoleuni canfyddiadau’r Panel Camymddwyn Academaidd;
        3. Terfynu’r ymgeisyddiaeth ar sail camymddwyn difrifol heb arholi’r traethawd ymchwil.

**MAE’R DDOGFEN HON AR GAEL HEFYD YN SAESNEG**